Brwydr Abergwaun

Ymgais gan Weriniaeth Gyntaf Ffrainc i oresgyn Teyrnas Prydain Fawr yn ystod Rhyfel y Glymblaid Gyntaf oedd Brwydr Abergwaun neu Laniad y Ffrancod. Hwn oedd y goresgyniad diwethaf gan lu milwrol ar dir mawr Prydain. Roedd yr ymosodiad wedi'i ddyfeisio gan y cadlywydd Ffrengig Lazare Hoche ac roedd i gynnwys yr ymosodiad i gynnwys tair rhan, gyda'r prif ymosodiad yn cefnogi Cymdeitha y Gwyddelod Unedig. Oherwydd y tywydd dim ond y rhan gyntaf a welodd olau dydd, sef yr ymosodiad ar Abergwaun. Lladdwyd ac anafwyd 33, daliwyd 1,360 yn garcharorion a dwy long.historic-uk.com; adalwyd 22 Chwefror 2016

Ar 22 Chwefror 1797 glaniodd 600 o filwyr rheolaidd ac 800 o gyn-garcharorion o Ffrainc yng Ngharregwastad, Pen-caer, ger Abergwaun yn Sir Benfro, dan arweiniad William Tate, Americanwr o dras Wyddelig. Cludwyd hwy yno mewn pedair llong. Ysbeiliodd y Ffrancod ffermdai cyfagos a chanfod cyflenwad o win a'i yfed. Ildiodd y llu a phentyrru eu harfau ar draeth Wdig ar 24 Chwefror.Davies, John et al. (gol.) Gwyddoniadur Cymru yr Academi Gymreig (Caerdydd, Gwasg Prifysgol Cymru, 2008), t. 376 ['GLANIAD Y FFRANCOD'].

Aeth John Campbell, barwn cyntaf Cawdor rhagddo i gasglu oddeutu 500 o filwyr-wrth-gefn a bu sgarmes neu nau rhwng milwyr y ddwy wlad ar 23 Chwefror. Erbyn drennydd roedd Tate wedi ildio; meddiannodd Cambell a'i griw hefyd dwy long Ffrengig ond llwyddodd Castagnier i ddychwelyd i Ffrainc.

300px|bawd|Carreg ar y pentir sy'n cofio'r frwydr.
Arwres y dydd oedd merch o'r enw Jemima Nicholas, a ddaliodd 12 o filwyr Ffrengig ar ei liwt ei hun, gyda dim ond fforch. Mewn adroddiad ysgrifenedig ar 25 Chwefror, nodir i'r Ffrancod gredu mai milwr oedd merched y pentref, oherwydd eu hetiau traddodiadol, cantel lydan ac mai gynnau oedd y ffynn yn eu dwylo.Rose & Richard tt. 93-101

Heddiw
Coffeir y frwydr mewn tapestri a arddangosir yn Llyfrgell Abergwaun, Neuadd y Dref.
bawd|150px|chwith|Jemima Nicholas - Arwres Abergwaun gan Siân Lewis

 Gweler hefyd 
Jemima Nicholas - Arwres Abergwaun gan Siân Lewis 
1797 - Glaniad y Ffrancod yn Abergwaun, llyfr hanes am y frwydr

 Cyfeiriadau 

Categori:1797
Abergwaun
Abergwaun
Abergwaun
Categori:Goresgyniadau
Categori:Rhyfel y Glymblaid Gyntaf